CELEX: 32020R1819
Language: hr
Date: 2020-12-02 00:00:00
Title: Uredba Komisije (EU) 2020/1819 оd 2. prosinca 2020. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe bojila u nadomjescima za lososa (Tekst značajan za EGP)

3.12.2020   
               
               
                  HR
               
               
                  Službeni list Europske unije
               
               
                  L 406/26
               
            
         UREDBA KOMISIJE (EU) 2020/1819
         оd 2. prosinca 2020.
         o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe bojila u nadomjescima za lososa
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
         budući da:
         
                     (1)
                  
                  
                     U Prilogu II. Uredbi (EZ) br. 1333/2008 utvrđen je popis prehrambenih aditiva odobrenih u Uniji za uporabu u hrani te uvjeti njihove uporabe.
                  
               
                     (2)
                  
                  
                     Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 Europskog parlamenta i Vijeća (2) na inicijativu Komisije ili nakon podnošenja zahtjeva.
                  
               
                     (3)
                  
                  
                     U skladu s Prilogom II. Uredbi (EZ) br. 1333/2008, kako je izmijenjena Uredbom Komisije (EU) br. 232/2012 (3), Sunset Yellow FCF/Orange Yellow S (E 110) i Ponceau 4R, Cochineal Red A (E 124) trenutačno su odobreni kao prehrambeni aditivi u kategoriji hrane 09.2. „Prerađena riba i proizvodi ribarstva, uključujući mekušce i rakove” na najvišoj razini od 200 mg/kg, za uporabu samo u nadomjescima za lososa od ribljih vrsta Theragra chalcogramma i Pollachius virens. Agencija je 15. srpnja 2014. i 23. rujna 2009. izdala mišljenja kojima se utvrđuje prihvatljivi dnevni unos (PDU) za Sunset Yellow FCF/Orange Yellow S (E 110) (4) od 4 mg/kg tjelesne težine/dan i PDU za Ponceau 4R, Cochineal Red A (E 124) (5) od 0,7 mg/kg tjelesne težine/dan. Agencija je u svojim mišljenjima od 15. srpnja 2014. i 21. travnja 2015. (6) zaključila da nijedna procjena izloženosti za te dodatke ne premašuje PDU ni za koju skupinu stanovništva.
                  
               
                     (4)
                  
                  
                     Zahtjev za izmjenu uvjeta uporabe Sunset Yellow FCF/Orange Yellow S (E 110) i Ponceau 4R, Cochineal Red A (E 124) sadržanih u kategoriji hrane 09.2. „Prerađena riba i proizvodi ribarstva, uključujući mekušce i rakove” podnesen je 4. veljače 2019. kako bi se odobrila uporaba tih tvari u nadomjescima za lososa od riblje vrste Clupea harengus. Tim zahtjevom traži se trenutačna najveća dopuštena količina od 200 mg/kg, ali se objašnjava da je stvarna količina u uporabi znatno niža i da za obje tvari iznosi jednu do dvije desetine najveće dopuštene količine. Zahtjev je stavljen na raspolaganje državama članicama u skladu s člankom 4. Uredbe (EZ) br. 1331/2008.
                  
               
                     (5)
                  
                  
                     Sunset Yellow FCF/Orange Yellow S (E 110) i Ponceau 4R, Cochineal Red A (E 124), kada se upotrebljavaju kao bojilo, daju željenu stabilnu nijansu, poboljšavaju organoleptička svojstva i čine nadomjeske za lososa od riblje vrste Clupea harengus vizualno privlačnijima.
                  
               
                     (6)
                  
                  
                     U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Europske agencije za sigurnost hrane (dalje u tekstu „Agencija”) da bi ažurirala popis prehrambenih aditiva Unije iz Priloga II. Uredbi (EZ) br. 1333/2008 ako postoji mogućnost da se takvim ažuriranjem utječe na zdravlje ljudi.
                  
               
                     (7)
                  
                  
                     Sunset Yellow FCF/Orange Yellow S (E 110) i Ponceau 4R, Cochineal Red A (E 124) odobreni su za uporabu u raznoj hrani. Najnovije procjene izloženosti koje je provela Agencija, kako je navedeno u uvodnoj izjavi 3., potvrdile su da je ukupna izloženost bitno ispod njihova PDU-a čak i u slučaju najopreznije propisane najveće dopuštene količine. U te procjene izloženosti bile su uključene odobrene uporabe u nadomjescima za lososa od ribljih vrsta Theragra chalcogramma i Pollachius virens. Budući da su nadomjesci za lososa od riblje vrste Clupea harengus predviđeni kao alternativa nadomjescima za lososa od ribljih vrsta Theragra chalcogramma i Pollachius virens, kod potrošača se ne bi trebala bitno promijeniti konzumacija nadomjestaka za lososa. Nadalje, količina bojila Sunset Yellow FCF/Orange Yellow S (E 110) i Ponceau 4R, Cochineal Red A (E 124) potrebna za postizanje željenog učinka u nadomjescima za lososa od riblje vrste Clupea harengus znatno je manja od najveće dopuštene količine. Zato se ne očekuje da će predložena uporaba uvelike utjecati na ukupnu izloženost potrošača tim prehrambenim aditivima, koji bi stoga trebali ostati ispod PDU-a.
                  
               
                     (8)
                  
                  
                     Unosi za skupinu II., skupinu III. i likopen (E 160d) u kategoriji hrane 09.2. „Prerađena riba i proizvodi ribarstva, uključujući mekušce i rakove” trenutačno se odnose samo na „nadomjeske za lososa”. Kako bi se osigurala jasnoća i pravna sigurnost tog izraza, tekst tih unosa trebalo bi izmijeniti tako da se navede da se odobrena uporaba odnosi na „nadomjeske za lososa” od ribljih vrsta Theragra chalcogramma, Pollachius virens ili Clupea harengus.
                  
               
                     (9)
                  
                  
                     Stoga je primjereno izmijeniti kategoriju hrane 09.2. „Prerađena riba i proizvodi ribarstva, uključujući mekušce i rakove” u dijelu E Priloga II. Uredbi (EZ) br. 1333/2008 kako bi se odobrila uporaba bojila Sunset Yellow FCF/Orange Yellow S (E 110) i Ponceau 4R, Cochineal Red A (E 124) u nadomjescima za lososa od riblje vrste Clupea harengus te u unosima za skupinu II., skupinu III. i likopen (E 160d) navesti riblje vrste iz kojih se mogu proizvoditi „nadomjesci za lososa”.
                  
               
                     (10)
                  
                  
                     Prilog II. Uredbi (EZ) br. 1333/2008 trebalo bi stoga na odgovarajući način izmijeniti.
                  
               
                     (11)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 2. prosinca 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 354, 31.12.2008., str. 16.
         
         
            (2)  Uredba (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (SL L 354, 31.12.2008., str. 1.).
         
            (3)  Uredba Komisije (EU) br. 232/2012 od 16. ožujka 2012. o izmjeni Priloga II. Uredbi (EZ) br. 1333/2008 Europskog parlamenta i Vijeća u odnosu na uvjete uporabe i uporabne količine za Quinoline Yellow (E 104), Sunset Yellow FCF/Orange Yellow S (E 110) i Ponceau 4R, Cochineal Red A (E 124) (SL L 78, 17.3.2012., str. 1).
         
            (4)  EFSA Journal 2014;12(7):3765.
         
            (5)  EFSA Journal 2009; 7(11):1328.
         
            (6)  EFSA Journal 2015;13(4):4073.
      
      
         
            PRILOG
            Dio E Priloga II. Uredbi (EZ) br. 1333/2008 u pogledu kategorije hrane 09.2. „Prerađena riba i proizvodi ribarstva, uključujući mekušce i rakove” mijenja se kako slijedi:
            
                        1.
                     
                     
                        unosi za skupinu II. i skupinu III. zamjenjuju se sljedećim:
                        
                                     
                                 
                                 
                                    „Skupina II.
                                 
                                 
                                    Bojila u količini quantum satis
                                    
                                 
                                 
                                    
                                       quantum satis
                                    
                                 
                                 
                                     
                                 
                                 
                                    Samo surimi i slični proizvodi te nadomjesci za lososa od ribljih vrsta Theragra chalcogramma, Pollachius virens i Clupea harengus
                                    
                                 
                              
                                     
                                 
                                 
                                    Skupina III.
                                 
                                 
                                    Bojila s kombiniranim najvećim dopuštenim količinama
                                 
                                 
                                    500
                                 
                                 
                                    (84)
                                 
                                 
                                    Samo surimi i slični proizvodi te nadomjesci za lososa od ribljih vrsta Theragra chalcogramma, Pollachius virens i Clupea harengus”
                                    
                                 
                              
                  
                        2.
                     
                     
                        unos za Sunset Yellow FCF/Orange Yellow S (E 110) zamjenjuje se sljedećim:
                        
                                     
                                 
                                 
                                    „E 110
                                 
                                 
                                    Sunset yellow FCF/Orange Yellow S
                                 
                                 
                                    200
                                 
                                 
                                    (63)
                                 
                                 
                                    Samo nadomjesci za lososa od ribljih vrsta Theragra chalcogramma, Pollachius virens i Clupea harengus”
                                    
                                 
                              
                  
                        3.
                     
                     
                        unos za Ponceau 4R, Cochineal Red A (E 124) zamjenjuje se sljedećim:
                        
                                     
                                 
                                 
                                    „E 124
                                 
                                 
                                    Ponceau 4R, Cochineal Red A
                                 
                                 
                                    200
                                 
                                 
                                    (63)
                                 
                                 
                                    Samo nadomjesci za lososa od ribljih vrsta Theragra chalcogramma, Pollachius virens i Clupea harengus”
                                    
                                 
                              
                  
                        4.
                     
                     
                        prvi unos za likopen (E 160d) zamjenjuje se sljedećim:
                        
                                     
                                 
                                 
                                    „E 160d
                                 
                                 
                                    Likopen
                                 
                                 
                                    10
                                 
                                 
                                     
                                 
                                 
                                    Samo nadomjesci za lososa od ribljih vrsta Theragra chalcogramma, Pollachius virens i Clupea harengus”